Østjyllands Politi har torsdag aften anholdt 13 personer i området ved Bispehaven i det vestlige Aarhus.

Anholdelserne er sket, fordi politiet i løbet af dagen har fået flere henvendelser fra folk i området.

- Folk følte sig utrygge. Vi var derude ved 16-tiden i eftermiddag for at tale med nogle af unge, og da de fortsatte med at skabe utryghed, har vi anholdt dem her til aften, siger vagtchef Christian Riis til TV2 ØSTJYLLAND.

Han kommer ikke nærmere ind på, hvordan den utryghedsskabende opførsel kom til udtryk.

Læs også Uro på Hasle Torv: Hund bider bandemedlem i skridtet

Der er tale om 13 yngre personer.

Hvorvidt de har relation til den igangværende bandekonflikt i området, er ifølge Christian Riis for tidligt at sige.

- Vi er i gang med at afhøre personerne, og nu er der faldt ro på området, siger han.

Videoen øverst i artiklen er filmet af Local Eyes. Se flere videoer på localeyes.dk